Държавен вестник, бр. 8, 2003 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  8
Професионална тайна
Чл. 24. (1) Информацията, която комисията
придобива и създава за целите на финансовия
надзор и във връзка с него и чието разгласяване
може да застраши търговския интерес или прес-
тижа на поднадзорните лица, е професионална
тайна. Професионалната тайна не представля-
ва служебна тайна по смисъла на Закона за за-
щита на класифицираната информация.
(2) Не е професионална тайна търговската
информация, придобита от поднадзорните лица,
която подлежи на публикуване според този или
друг закон.
(3) Членовете на комисията и служителите
от нейната администрация са длъжни да пазят
професионалната тайна.
Разкриване на професионална тайна
Чл. 25. (1) Информация, представляваща
професионална тайна, не може да се разгласява
по-рано от три години от нейното придобиване
или създаване, освен:
1. пред органи на съдебната власт по устано-
вения в закона ред;
2. пред органи на банков надзор и Агенция
“Бюро за финансово разузнаване” при условия и
по ред, определени със съвместни инструкции;
3. с разрешение на поднадзорното лице.
(2) Информация, отнасяща се до здравослов-
ното състояние на физически лица, придобита във
връзка с осъществяването на финансов надзор,
може да се разкрива само с тяхно изрично писме-
но съгласие или по разпореждане на съда при на-
личие на данни за извършено престъпление.
(3) Информация, придобита от поднадзорно
лице, му се предоставя без ограничение.
(4) Информация, представляваща професи-
онална тайна, може да се предоставя на чуж-
дестранен орган, осъществяващ финансов над-
зор, въз основа на споразумение и при условие,
че получателят:
1. осигурява поне същото равнище на пове-
рителност на предоставената информация;
2. има правомощие и е съгласен да предос-
тавя информация от същия вид при поискване
от комисията;
3. има основателна потребност от исканата
информация.
Г л а в а  с е д м а
БЮДЖЕТ И ИМУЩЕСТВО
НА КОМИСИЯТА
Имущество на комисията
Чл. 26. (1) Имуществото на комисията се
състои от право на собственост и от други права.
(2) Недвижимите имоти, предоставени от
държавата на комисията, са публична държав-
на собственост.
Такси
Чл. 27. (1) Комисията събира такси за:
1. издаване на разрешения и лицензии  за
извършване на дейност по Закона за публич-
ното предлагане на ценни книжа, Закона за
застраховането, Закона за здравното осигуря-
ване, Закона за допълнително доброволно пен-
сионно осигуряване, Закона за закрила при без-
работица и насърчаване на заетостта и за дава-
не на съгласия за вписване в съда на фондове
за допълнително задължително пенсионно оси-
гуряване по Кодекса за задължително общес-
твено осигуряване;
2. издаваните от нея и нейните органи разре-
шения за сливане, вливане, разделяне или отде-
ляне на поднадзорни лица;
3. издаване на потвърждения на проспекти
за публично предлагане на ценни книжа;
4. одобряване на планове за ликвидация при
прекратяване на пенсионноосигурително дру-
жество с решение на общото събрание на ак-
ционерите;
5. издаване на допълнителни разрешения за
осъществяване на дейност по нов вид застра-
ховка или по нов здравноосигурителен пакет;
6. разглеждане на документи за издаване на
актовете по т. 1, 2, 3, 4 и 5;
7. за осъществяване на общ финансов над-
зор, включително за обработка на задължител-
ната текуща и периодична информация и за
извършване на проверки.
(2) Таксите по ал. 1 се определят в тарифа—
приложение към закона.
(3) Таксите по ал. 1, т. 7 се заплащат ежегод-
но на две равни вноски в срок до 31 март и 30
септември на текущата година.
(4) Таксите по ал. 1, т. 7 на новорегистрира-
ните през съответната година лица се изчисля-
ват пропорционално на времето от вписването
им в търговския регистър до края на годината,
като дните на годината се броят за 360. В тези
случаи таксата се заплаща в срок до 31 януари на
годината, следваща годината на регистриране.
(5) При неплащане в установения срок на
таксата по ал. 1, т. 7 за срока на забавата върху
дължимата сума се начислява и дължи лихва в
размер на законната лихва.
(6) Таксите не подлежат на възстановяване
и се отчитат като счетоводни разходи за конт-
ролираните лица.
(7) Просрочените такси, дължими в полза
на комисията, подлежат на принудително из-
пълнение по реда на Данъчния процесуален
кодекс. Актът за установяване на вземането се
издава от  съответния заместник-председател и
се обжалва пред комисията.
(8) Надвнесените и погрешно внесените так-
си подлежат на връщане.
Бюджет на комисията
Чл. 28. (1) Комисията има самостоятелен
бюджет, който е част от републиканския бю-
джет на Република България.
(2) Народното събрание приема бюджета на
комисията като самостоятелна част от репуб-
ликанския бюджет.